**REFERAT FRA FYLKESLEDERMØTE I SAMFUNNSVITERNE**

**Tid:** 3. sept. kl. 11.00 - 4. sept. kl. 14.00

**Sted:** Radisson Blue Airport Hotel Oslo Gardermoen

**Til stede:**

Jo Vegard Aardal Agder

Jens Martin Vesterås Innlandet

Anna Jensberg Nordland

Line Tidemann Oslo

Elin Svensen Rogaland

Andreas Holm Bakke Troms og Finnmark

Christen Torvik Trøndelag

Espen Meyer Vestfold og Telemark (deltok 3. sept.)

Kristian Vangen Vestland

Torunn Eskedal Viken

Merete Nilsson Foreningens leder

Erik F. Øverland Foreningens nestleder

Gunn Elisabeth Myhren sekretariatet (deltok 4. sept.)

Olav Hallset sekretariatet (deltok 3. sept.)

Synnøve K. Bøen sekretariatet (deltok 3. sept.)

Henrik Greve sekretariatet (deltok 3. sept.)

Torun Høgvold Enstad sekretariatet (deltok 4. sept.)

Åse Marie Eliassen sekretariatet (deltok 4. sept.)

Vidar Berglund sekretariatet (deltok 4. sept.)

**Forfall:**

Lia Ciobanu Andresen

**Åpning v/leder**Leder ønsket velkommen og gjennomgikk dagsorden for de to dagene.

Det skrives referat fra møtet. Fylkeslederne tar selv ansvar for at det skrives referat fra fylkeslederne egen time. Dette referatet legges ved referatet fra fylkesledermøtet.

**Sak 4-20 Godkjenning av innkalling og dagsorden**

Innkalling og dagsorden ble godkjent med kommentarer som fremkom i møtet: Det er ønskelig at innkallingen sendes ut senest ti dager i forkant av fylkesledermøtet slik at det kan gjennomføres forberedelse til møtet i det enkelte fylkesstyret.

**Sak 5-20 Videre arbeid med organisasjonsutvikling i foreningen**

Leder gjennomgikk innledningsvis en oppsummering av det arbeidet som hittil har vært gjennomført i foreningen med et spesielt fokus på det arbeidet som ble gjort i forrige periode.

Organisasjonsutvalgets anbefalinger i rapporten fra desember 2018 ble gjennomgått, og leder oppsummerte videre litt av diskusjonene i foreningen som følge av disse anbefalingene. Videre ble det gjort en gjennomgang av overordnede styringsdokumenter vedtatt på landsmøtet 2019; strategisk plan 2020-2025, strategi for samfunnspolitikk og samfunnsansvar og satsingsområder for 2020-2025, samt føringene fra landsmøtet 2019.

Presentasjon av arbeidsgruppens rapport og anbefalinger ble lagt frem på vegne av arbeidsgruppen av fylkesleder i Trøndelag, Christen Torvik. Rapporten er også blitt presentert som en orientering for hovedstyret i deres møte 20. august.

Torvik presiserte at arbeidsgruppens mandat har vært å oppsummere essensen i landsmøtevedtakene. Arbeidsgruppen anbefaler at fylkesledermøtet diskuterer de to alternative veivalgene hvor arbeidsgruppens anbefaling er *alternativ II,* der en legger arbeidet med å finne en ny organisasjonsmodell til side. Når det kommer til en prosess for arbeidet i perioden, er det viktig at hele organisasjonen, det vil si alle ledd, involveres for å sikre foreningen relevans, synlighet og faglig identitet. I denne prosessen bør det benyttes digitale verktøy for å sikre bred deltagelse i foreningen. Arbeidsgruppen anbefaler også at medlemsundersøkelsen høsten 2017, som Respons Analyse gjennomførte på vegne av organisasjonsutvalget, bør gjentas. Demokrati og organisasjon bør derfor være viktige tema i det videre arbeidet med organisasjonsutvikling.

Fylkesledermøtet ble bedt om å ta stilling til følgende spørsmål:

* Arbeidsgruppens anbefalinger og forslag til veivalg
* Status for arbeidsgruppens rapport; kan denne bli en del av den samlede bakgrunnsdokumentasjonen for arbeidet med organisasjonsutvikling?
* Komme med innspill til prosess for det videre arbeidet.

Spørsmålene ble diskutert i møtet.

Fylkesledermøtet kom fram til følgende anbefalinger:

* Fylkesledermøtet anbefaler at en arbeider videre med utgangspunkt i *alternativ II*.
* Fylkesledermøtet slutter seg til arbeidsgruppens rapport med de anbefalinger som framkommer i rapporten.
* Prosessen må involvere bredt alle nivå i foreningen. Spesielt er det viktig å involvere tillitsvalgte og lokallag, samt engasjere ordinære medlemmer i fylkesavdelingene. Benytte digitale verktøy for å skape engasjement lokalt.
* Fylkesledermøtet ønsket et felles møte med hovedstyret som et neste møte for å kunne diskutere et utkast til forslag til veien videre for arbeidet med organisasjonsutvikling samt et forslag til prosess for arbeidet.

**Sak 6-20 Kort gjennomgang av Samfunnsviternes medlemsundersøkelser, samt innspill til hovedstyrets handlingsplan**

Leder innledet med å vise til de tidligere presenterte overordnede styringsdokumentene, samt satsingsområdene for perioden som er vedtatt av landsmøtet 2019. De fire satsingsområdene ble presentert: *Lønn og arbeidsvilkår, fagenes betydning, samfunnspolitikk og samfunnsansvar* og *organisasjon*. Leder oppfordret til å ha disse fire innsatsområdene i styrets handlingsplan i bakhodet når en nå får presentert hva medlemmene er opptatt av.

Leder for fagpolitisk avdeling, Olav Hallset, presenterte resultatet av medlemsundersøkelsen og innledet med å si at det er gjennomført flere medlemsundersøkelser, bl.a. i regi av Akademikerne, YS og Samfunnsviterne. Tendensen er klar: Jo høyere utdannet og avlønnet, jo mindre påvirket blir du.

Samfunnsviternes medlemsundersøkelse som ble gjennomført i juni d.å. for å kartlegge effekten av koronapandemien. Ca. 2500 medlemmer besvarte undersøkelser. Dette gir en svarprosent på 21 prosent og signifikante funn. Det er imidlertid få permitterte og studenter som har svart. Undersøkelsen viser at Samfunnsviternes medlemmer er mindre bekymret enn andre akademikere. Medlemmene synes det er viktig å være organisert, men de har ikke blitt særlig påvirket ut over at de jobber hjemmefra. De mener at dette er like effektivt, men føler at de mister sosialt og faglig fellesskap. Frihet til å fortsatt kunne velge er viktig.

Leder orienterte avslutningsvis nærmere om status for hovedstyrets arbeid med handlingsplanen og det som så langt utgjør innholdet i det strategiske fokuset på de fire områdene. Fylkeslederne var positive til det som ble lagt fram.

**Fylkesledernes eget møte**

Referat fra fylkesledernes eget møte er vedlagt, se vedlegg 1.

**Sak 7-20 Personvern i Samfunnsviterne**

Gjennomgang av personvernregler som er gjeldende for fylkesstyrenes arbeid i

fylkesavdelingene ved *Åse Marie Eliassen*, personvernombud i foreningen.

Eliassens powerpoint-presentasjon er vedlagt referatet, se vedlegg 2.

**Sak 8-20 Hvordan legge til rette for fylkesavdelingenes løpende arbeid og hva sekretariatet kan bistå med**

*v. Gunn Elisabeth Myhren, generalsekretær*

**Digitalisering av aktiviteter i fylkesavdelingene:**

Kontaktadresse e-post til fylkesavdelingene:

* E-postadressene til fylkesavdelingene er p.t. gmail-adresser som tildeles av sekretariatet. E-postadressene betjenes i utgangspunktet av fylkeslederne.
* Sekretariatet trenger bekreftelse på at gmail-adressen blir betjent og at informasjon blir mottatt.
* Fylkeslederne syntes generalsekretærens forslag om at sekretariatet ber om lesebekreftelse på e-poster med viktig informasjon.

Generalsekretæren la fram følgende forslag vedrørende en første fase av digitalisering:

Årsmøter i fylkesavdelingene:

* Gjennomføres via Zoom. Dette for å sikre at skriftlige avstemminger er anonyme og at årsmøtedeltakerne kun kan stemme én gang i hver avstemming.
* Sekretariatet «hoster» (er teknisk vertskap for) årsmøtene. Dette bl.a. pga. lisenskostnader og brukerstøtte på Zoom.

Generalsekretæren orienterte om at sekretariatet har utredet ulike måter foreningen kan legge rette for aktiviteter i fylkesavdelingene, også digitale verktøy.

Digitale styremøter i fylkesavdelingene:

Generalsekretæren foreslo følgende:

* Foreningen kjøper Teams-lisenser til hver fylkesleder slik at de kan innkalle fylkesstyremedlemmene til Teams-møter. Kun nødvendig at den som innkaller til Teams-møter, har lisens.
* Dette fordrer eventuelt innkjøp av PC til de fylkeslederne som ikke har PC som kan benyttes til frivillig arbeid.

Fylkeslederne støttet dette. Fylkeslederne anså imidlertid at PC ikke var nødvendig, men at man heller kunne se på innkjøp av iPad-er som arbeidsverktøy til fylkeslederne.

Digitale medlemsmøter, nettverksmøter og tillitsvalgtmøter i regi av fylkesavdelingene:

For slike aktiviteter foreslo generalsekretæren at følgende digitale plattformer/verktøy benyttes:

* Teams
* Webinar
* Zoom - for møter som krever mulighet for skriftlig, anonym avstemming.

Disse aktivitetene «hostes» av sekretariatet. Det kan også være aktuelt å leie inn eksterne, lokale aktører til dette. Dette gjøres i så fall av sekretariatet, i samarbeid med fylkesleder/fylkesstyret.

Fylkesavdelingene oppfordres til å sende sekretariatet forslag til lokale aktører som tilbyr slike tjenester.

Andre digitale plattformer/verktøy vurderes fortløpende av sekretariatet.

**Verktøy for søknad, budsjettering og regnskap for aktiviteter i den enkelte fylkesavdeling:**

Generalsekretæren la fram et forslag til oppsett i Excel-skjema for søknad, budsjettering, regnskap og rapportering om aktiviteter i fylkesavdelingene. Skjemaet gjøres tilgjengelig på fylkeslederne side på Min side. Fylkeslederne ønsket også en kolonne i skjemaet for antall *påmeldte* deltakere til aktiviteter.

Sekretariatet kan også legge ut en mal for årsberetninger på fylkesledernes side på Min side.

Fylkeslederne sluttet seg til dette.

Hvordan kan fylkesavdelingene få realisert sine ideer til aktiviteter

Generalsekretæren oppfordret fylkeslederne til å ta kontakt med sekretariatet slik at man sammen kan utforme program, finne møtearena, avklare eventuell OU-støtte, osv.

Fylkeslederne ønsket å kunne avholde digitale møter for alle fylkesledere og fylkesstyremedlemmer på ettermiddagstid der man kan utveksle erfaringer og diskutere aktiviteter, hva man kan få hjelp til fra sekretariatet, snakke om muligheter for samarbeid om arrangementer på tvers av fylkene osv., gjerne med mulighet til å dele inni grupper i det digitale møtet for parallelle diskusjoner. Det er også ønskelig med opplæring i hvordan lage arrangementer og aktiviteter for fylkesstyrene.

Fylkeslederne ønsket også at sekretariatet kontakter hver enkelt fylkesleder for å avklare hvilket nivå man ønsker bistand på, gi info om hvordan drifte en fylkesavdeling osv.

**Oppsummering og avslutning**

Fylkeslederne oppsummerte diskusjonen fra fylkesledernes eget møte 3. september.

Referat fra fylkesledernes eget møte inneholder fylkesledernes anbefalinger til hovedstyret for det videre arbeidet med organisasjonsutvikling i foreningen og legges ved dette referatet.

Følgende spørsmål opptar flere av fylkeslederne:

* Hvordan engasjere andre medlemmer enn bare fylkesstyremedlemmene?
* Ønske om å se på muligheter for en felles handlingsplan for alle fylkesavdelingene slik at hvert enkelt fylkesstyre ikke alltid må finne på nye aktiviteter selv.
* Kan det avholdes et kurs i å lage medlemsarrangementer? Kan dette eventuelt være tema på en samling for alle fylkesstyremøter?
* Fylkeslederne er positive til å få statistikk og annen bistand fra sekretariatet ved arrangementer.
* Medlemsundersøkelse – hva ønsker medlemmene at fylkesavdelingene skal levere av arrangementer?

Foreningens leder orienterte om at første mulighet for et felles møte om videre arbeid med organisasjonsutvikling med fylkeslederne og hovedstyret vil være ca. februar 2021.

Arbeidet med organisasjonsutvikling må gjennomføres i løpet av 2021, slik at det er tid til høringer etc. i forkant av landsmøtet, som er i november 2022.

Evaluering av møtet:

* Ønske om at fylkesledermøtet også inneholder innføring i praktisk fylkesavdelingsarbeid for nye fylkesledere, selv om det ligger mye informasjon på fylkesledernes side på Min side.
* Ønske om å få sakspapirene tilsendt ti dager før møtet, slik at fylkeslederne får tid til å diskutere sakene med sine fylkesstyrer i forkant.
* Sakslisten til fylkesledermøtene kan se kort/enkel ut, men det viser seg at man får litt lite tid til diskusjoner i møtene. Kan dette løses ved flere enn to fylkesledermøter i året?
* For fylkesledere som deltar digitalt: Behov for flere mikrofoner i møtelokalet.

Vedlegg:

* Vedlegg 1: Referat fra fylkesledernes eget møte 3.09.20
* Vedlegg 2: Powerpoint-presentasjon om personvern i Samfunnsviterne
* Vedlegg 3: Oppsummerende notat fra diskusjonen i sak 5-20 Videre arbeid med organisasjonsutvikling i foreningen
* Vedlegg 4: Powerpoint-presentasjon om medlemsundersøkelser